MLDataScientist/Wikipedia-uzbek-2024-05-01 huggingface dataset:
Artur Dmitriyev

Artur Arturovich Dmitriyev (ruscha: Арту́р Арту́рович Дми́триев; 1992-yil 7-sentyabrda Sankt-Peterburg, Rossiya) — yakka holda konkida ushish musobaqalarida qatnashuvchi rossiyalik figurali uchuvchi. 2011-yilda oʻsmirlar oʻrtasida Rossiya chempioni. Rossiya sport ustasi, Rossiya xalqaro toifadagi sport ustasi.

2017-yil yanvar holatiga koʻra Xalqaro konkida uchish ittifoqi (ISU) reytingida 63-oʻrinda turadi. Artur Dmitriyev — Moskva davlat jismoniy tarbiya akademiyasining talabasi.

Artur Dmitriyev 2018-yilda Gran-pri turnirining Rostelecom Cup musobaqasida tarixda birinchi marta 4,5 burilishli aksel sakrashga harakat qilgan.

Natijalari 
Artur 2014-yilgi Olimpiya mavsumidan soʻng kuzda Nice Cup turnirida qisqa dastur boʻyicha oʻz koʻrsatkichini yaxshiladi va umumiy hisobda ikkinchi oʻrinni egalladi. Noyabr oyi boshida, Latviya poytaxtida boʻlib oʻtgan Volvo kubogida qisqa dasturda muvaffaqiyatsiz ishtirok etdi, ammo erkin dasturda jiddiy xatolarsiz chiqish qilib, oltinchi oʻrindan uchinchi oʻringa koʻtarildi. Artur Rossiya chempionatida qisqa dasturdan soʻng 15-oʻrinni egalladi, ammo erkin dasturda jarohati tufayli turnirni tugatishga majbur boʻldi.

Faoliyati 
2014-yil yangi mavsumning ilk startidayoq Artur Avstriyada boʻlib oʻtgan turnirda birinchi oʻrinni egalladi. Shuningdek, u navbatdagi Tallinda oʻtkazilgan Volvo Cup turnirda birinchilardan boʻldi. Artur 2016-yil fevral oyida boʻlib oʻtgan Yevropa chempionati ishtirokchisi Petrovni ortda qoldirib, Sarayevo kubogini qoʻlga kiritdi. Keyin esa Rossiya kubogi finalida gʻalaba qozondi.

May oyining oxirida Artur murabbiyini almashtirib, Ilya Klimkin murabbiyligiga oʻtdi. Artur dekabr oyining boshida Olimpiya mavsumini boshlab, Zagrebning „Oltin konkisi“ 2017 (2017 Zlatna pirueta Zagreba) musobaqasida qatnashdi, musobaqada uning chiqishi muvaffaqiyatli boʻldi va bronza medalini qoʻlga kiritdi. Dekabr oyi oʻrtalarida Sankt-Peterburgda boʻlib oʻtgan milliy chempionatda Artur beshinchi oʻrinni muvaffaqiyatli qoʻlga kiritdi. Shunday qilib, u Rossiya terma jamoasida zaxira oʻyinchisi sifatida kiritildi.

Manbalar

2018-yildan

2018-yilgacha 

WD — musobaqani tark etgan. J = oʻsmirlar darajasi

Manbalar 

Sankt-Peterburgda tugʻilganlar
Yashayotgan insonlar
1992-yilda tugʻilganlar
7-sentabrda tugʻilganlar
Rossiyalik figurali uchuvchilar
Shonay zilzilasi

Shonay zilzilasi () — 1894-yil 22-oktabrda Yaponiyaning Yamagata prefekturasining Sakata shahrida sodir boʻlgan zilzila. Bunga Shonay tekisligining sharqiy qirgʻogʻidagi yoriqlar zonasi (庄内平野東縁断層帯) harakati sabab boʻlgan.

Zarari 
Rasmiy tasdiqlangan xabarga koʻra, 14118 ta uy va bino zarar koʻrgan, 2148 tasi yonib ketgan. Zarar koʻrgan hududda 726 kishi halok boʻlgan va 8403 kishi jarohat olgan. Sakatada keng koʻlamli yongʻin sodir boʻlgan va Shounay tekisligi atrofida koʻplab yorilish holatlari, yerning choʻkib ketishi, qum qaynashi va favvoralar kuzatilgan.

Manbalar 

Zilzilalar
Halvor Egner Granerud

Halvor Egner Granerud — (1996-yil 29-mayda tugʻilgan) norvegiyalik changʻidan sakrash yoʻnalishidagi sportchi. Egner 12 ta shaxsiy Jahon kubogi va 2020—2021-yilgi XCHF changʻidan sakrash boʻyicha Jahon kubogida gʻalaba qozongan. Planika shahrida 2020-yilgi changʻi uchish boʻyicha jahon chempionatida oltin va kumush medalni qoʻlga kiritgan. Shuningdek, Oberstdorf-2021 jahon chempionatida Oddiy tepalik aralash jamoaviy bahslarda kumush medalni qoʻlga kiritib, oʻzining birinchi medaliga ega boʻlgan.

Faoliyati 
2015-yilda XCHF changʻidan sakrash boʻyicha Jahon kubogida debyut qilgan va eng yaxshi natijasini 2020-yil noyabr oyida Kuusamo /Ruka shahrida boʻlib oʻtgan Jahon kubogi musobaqasida qoʻlga kiritgan. Granerud 2015-yilda Joacim Ødegård Byoreng, Phillip Sjøen va Johann André Forfang bilan birga XCHF oʻsmirlar oʻrtasidagi jahon chempionatida gʻolib chiqqan jamoaning bir qismi hisoblanadi. 2018—2019-yilgi mavsumdan boshlab u milliy terma jamoaning bir qismiga aylangan.

2016-yilning 11-fevralida Vikersundda 240 metr balandlikka sakrab oʻtib, oʻzining norasmiy shaxsiy eng yaxshi koʻrsatkichini qayd etgan. Ikki yil oʻtgach, Planikada u oʻzining rasmiy shaxsiy rekordini 233 metrga koʻtargan.

2020—2021-yilgi Jahon chempionati 
2020-yil 29-noyabr kuni Granerud Kuusamoda gʻalaba qozonib, oʻzining ilk jahon kubogi shohsupasini egallagan. Keyingi musobaqa kunlarida Granerud Nijniy Tagilda boʻlib oʻtgan ikkala musobaqada ham gʻalaba qozonib, peshqadamlar formasi uchun yetarli ochko toʻplagan. Planikada changʻi uchish boʻyicha jahon chempionatida shaxsiy musobaqada kumush medal va jamoaviy musobaqada oltin medalni qoʻlga kiritgan. 2020-yildagi soʻnggi dubl bilan Granerud Engelbergdagi ikkala musobaqada ham gʻalaba qozongan va ketma-ket beshta Jahon kubogi musobaqalarida gʻalaba qozongan birinchi norvegiyalik boʻlgan. Toʻrt tepalik turnirida Granerud umumiy hisobda toʻrtinchi oʻrinni egallagan. Shuningdek, u Garmish-Partenkirxendagi yangi yil musobaqasida ikkinchi oʻrinni egallab, Toʻrt tepalikdagi birinchi shohsupasini aynan shu musobaqada nishonlagan.

2021—2022-yilgi Jahon chempionati 
Mavsumning birinchi musobaqasida Halvor uchinchi oʻrinni egallagan. Ertasi kuni Xolvor mavsumdagi birinchi musobaqasida gʻolib deb topilgan.

Shaxsiy hayoti 
Granerudning bobosi norvegiyalik bolalar yozuvchisi Torbyorn Egner hisoblanadi.

Rekordlari

Shimoliy changʻi uchish boʻyicha XCHF Jahon chempionati

XCHF changʻi uchish boʻyicha jahon chempionati

Jahon chempionati

Turnir jadvali

Manbalar
Dare Vršič

Dare Vršič () — 1984-yil 26-sentabrda Sloveniyaning Maribor shahrida tugʻilgan. „Koper“ klubi va Sloveniya terma jamoasi yarim himoyachisi.

Jamoalardagi faoliyati 
Dare Vršič „Mura“ klubining tarbiyalanuvchisi hisoblanadi. 2001-yilda Sloveniya chempionatida asosiy tarkibda debyut qildi. 2003-yilda Dare Vršič „Mura“ klubini tark etdi va „Celje“ klubiga oʻtdi. 2007-yilda Dare Vršič Ruminiyaning „Politehnica Timișoara“ klubiga koʻchib oʻtdi, ammo u yerda muvaffaqiyat qozonmadi, shuning uchun 2010-yilda u „Koper“ klubiga ijaraga berildi. 27-fevral kuni „Rudar“ klubiga qarshi oʻyinda u yangi jamoada debyut qildi. Xuddi shu uchrashuvda Dare Vršič „Koper“ safida birinchi golini raqib darvozasiga kiritdi. 10-aprel kuni „Interblock“ klubiga qarshi oʻyinda u xet-trik qayd etdi. Mavsum oxirida Dare Vršič jamoaga tarixda birinchi marta chempionlikni qoʻlga kiritishiga yordam berdi. 2011-yil boshida Dare Vršič poytaxt „Olimpia“ klubiga koʻchib oʻtdi. 22-fevral kuni „Rudar“ klubiga qarshi oʻyinda Dare Vršič yangi jamoada debyut qildi. 19-mart kuni oʻzining sobiq jamoasi „Koper“ klubiga qarshi kechgan duelda Dare Vršič „dubl“ga erishdi va „Olimpia“ safidagi ilk gollarini kiritdi. 2012-yilda Dare Vršič chempionatning eng yaxshi toʻpurari boʻldi.

2012-yilning yozida Dare Vršič „Austria Wien“ klubiga koʻchib oʻtdi. 25-iyul kuni „Wolfsberg“ qarshi oʻyinda u Avstriya Bundesligasida debyut qildi. Mavsum yakunida Dare Vršič Avstriya chempioniga aylandi.

2014-yil boshida Dare Vršič oʻz vataniga qaytib, „Maribor“ klubiga qoʻshildi. 2-mart kuni oʻzining sobiq klubi „Olimpia“ klubiga qarshi oʻyinda u yangi jamoada debyut qildi. 19-aprel kuni „Zavrch“ klubiga qarshi oʻyinda Dare Vršič „Maribor“ safida birinchi liga golini raqib darvozasiga kiritdi. Ispaniyaning „Sevilla“ klubiga qarshi Yevropa ligasi oʻyinlarida Dare Vršič gol urdi. „Maribor“ tarkibida u uch marta chempionlikni qoʻlga kiritdi va Sloveniya kubogini qoʻlga kiritdi. 2017-yilda Dare Vršič Sloveniyada yilning eng yaxshi futbolchisi deb topildi.

Xalqaro karyerasi 
2007-yil 2-iyunda Ruminiya terma jamoasiga qarshi 2008-yilgi Yevropa chempionati saralash bahsida Dare Vršič Sloveniya terma jamoasida debyut qildi va ikkinchi boʻlimda Andrey Komak oʻrniga almashtirildi. Oʻsha oʻyinda u terma jamoadagi ilk golini urdi.

Sloveniya safidagi gollari

Manbalar 

Sloveniyalik futbolchilar
Yashayotgan insonlar
1984-yilda tugʻilganlar
26-sentabrda tugʻilganlar
Tom McGill

Thomas Peter Wayne McGill () (2000-yil 25-martda tugʻilgan) — professional futbolchi. Tom McGill „Brighton & Hove Albion“ futbol klubida darvozabon sifatida oʻynaydi. Tom McGill futbolchilik faoliyati davomida „Worthing“, „Greenwich Borough“, „Basingstoke Town“ va „Crawley Town“ futbol klublarida toʻp surgan. Tom McGill Kanadada tugʻilgan. Tom McGill Angliyaning 17 yoshgacha boʻlgan oʻsmirlar milliy futbol terma jamoasida xalqaro oʻyinlarda ishtirok etgan.

Klublardagi oʻyin faoliyati 
Tom McGill Kanadada tugʻilgan. Tom McGill 2014-yilda, 14 yoshida, Angliyaga koʻchib oʻtgan va „Brighton &amp; Hove Albion“ futbol klubining akademiyasiga qoʻshilgan. 2018-yil 30-iyulda Tom McGill „Worthing“ futbol klubiga mavsumiy ijara asosida qabul qilingan. Biroq, 2018-yil 6-avgustda, Lucas Covolan „Worthing“ futbol klubi bilan yangi shartnoma imzolaganidan soʻng, Tom McGillning „Worthing“ klubidagi ijara shartnomasi bekor qilingan. 2018-yilning 31-avgustida Tom McGill „Greenwich Borough“ futbol klubiga 2019-yil 4-yanvargacha ijara shartnomasi asosida qoʻshilgan. 2019-yilning 11-yanvarida Tom McGill „Basingstoke Town“ futbol klubiga ijara shartnomasi asosida qoʻshilgan. Tom McGill „BasingstokeTown“ futbol klubidagi ijara muddatida 11 ta oʻyinda maydonga tushgan. 2019-yilning iyul oyida Tom McGill klub bilan yangi ikki yillik shartnoma imzolagan va klubda qolish muddatini 2021-yilgacha uzaytirgan.

2020-yilning 24-yanvarida Tom McGill mavsum oxirigacha „Crawley Town“ futbol klubiga ijara shartnomasi asosida qoʻshildi Tom McGillning yangi klub safidagi ilk oʻyini 2020-yil 5-sentyabr kuni Angliya liga kubogi doirasida „Millwall“ futbol klubiga qarshi uchrashuvda (3:1) boʻlib oʻtdi. Shundan soʻng, Tom McGill 2020-yil 3-noyabrda „Walsall“ futbol klubiga qarshi oʻyinda jarohat olgan Glenn Morrisning oʻrniga maydonga tushdi (1:0). 2021-yil 12-yanvarda Tom McGill oʻzining asosiy klubi „Brighton & Hove Albion“ futbol jamoasi tomonidan ijara shartnomasidan chaqirib olindi.

Tom McGill birinchi marta 2021-yil 3-fevralda „Brighton“ futbol klubining asosiy oʻyinida dastlabki tarkib roʻyxatiga kiritildi.

Xalqaro oʻyinlardagi faoliyati 
Tom McGill Angliyaning 17 yoshgacha boʻlgan oʻsmirlar milliy futbol terma jamoasi safida oltita oʻyin oʻtkazgan.

2019-yil mart oyida Tom McGill Angliyaning 19 yoshgacha boʻlgan oʻsmirlar milliy futbol terma jamoasi bilan mashgʻulotlarni boshlagan.

Faoliyat statistikasi

Manbalar 

Angliya futbolchilari
Yashayotgan insonlar
2000-yilda tugʻilganlar
Sergey Dobrin

Sergey Vladimirovich Dobrin (ruscha: Серге́й Влади́мирович До́брин; 1986-yil 22-sentyabr, Lipetsk) — yakka holda konkida ushish musobaqalarida qatnashgan rossiyalik figurali uchuvchi. 2006, 2007 va 2005-yilgi oʻsmirlar oʻrtasidagi jahon chempionatining bronza medali sovrindori. Sergey Dobrin havaskor sport faoliyatini 2010-yilda yakunlagan.

Faoliyati 
2000—2001-yilgi mavsumda Sergey Dobrin „kattalar“ oʻrtasidagi musobqalarda debyut qildi. Oʻsha mavsum uning sport faoliyatidagi eng muvaffaqiyatli mavsumlardan biri boʻldi. Oʻsmirlar oʻrtasidagi Rossiya chempionatida Sergey Dobrin birinchi oʻrinni egalladi. Shundan soʻng oʻsmirlar oʻrtasida Gran-pri finali boʻlib oʻtdi. Sergey finalda ikkinchi oʻrinni egalladi.

Sergey 2001—2002-yilgi mavsumda birinchi marta Rossiya chempionatida ishtirok etdi va u yerda 9-oʻrinni egalladi.

2002—2003-yilgi mavsum Pokal det Blauen va Shverter Trofeo Rita Trapanese musobaqalaridagi ketma-ket ikkita gʻalaba bilan boshlandi; Sergey Gran-pri finalida ikkinchi oʻrin va Sloveniyaning Bled shahrida boʻlib oʻtgan Yevropa yoshlar olimpiadasi festivalida oltin medalni qoʻlga kiritdi. Oʻsha mavsumdagi Rossiya oʻsmirlar chempionatida Dobrin Andrey Gryazevdan keyin ikkinchi oʻrinni egalladi va shu bilan 2003-yilgi Jahon chempionatiga yoʻllanmani qoʻlga kiritdi va u yerda beshinchi oʻrinni oldi.

Sergey Dobrin 2004—2005-yilgi mavsumda oʻsmirlar oʻrtasidagi jahon chempionatida uchinchi oʻrinni egallaganidan soʻng, Rossiya chempionatida muvaffaqiyatli ishtirok etmaganiga qaramay (5-oʻrin) Moskvada boʻlib oʻtadigan jahon chempionatida mamlakatning „kattalar“ jamoasiga yozildi. Sergey Jahon chempionatida 17-oʻrinni egalladi.

2006—2007-yilgi mavsumda Sergey Rossiya chempionatida uchinchi va Yevropa chempionatida 15-oʻrinni egalladi.

Taʼlimi 
Sergey Dobrin 2008-yilda Rossiya davlat universitetining jismoniy tarbiya va sport fakultetini tamomlagan.

Natijalari

2007-yildan keyin

2007-yilgacha 

WD=tanlovni tark etgan

Manbalar 

Yashayotgan insonlar
1986-yilda tugʻilganlar
22-sentabrda tugʻilganlar
Rossiyalik figurali uchuvchilar
Frank Klopas

Frank Klopas () — 1966-yil 1-sentyabrda Gretsiyaning Prosimna shahrida tugʻilgan. Futbolchi sifatida u AQSh terma jamoasida oʻynashi bilan tanilgan. 1994-yilgi Jahon kubogi va 1988-yilgi Olimpiya oʻyinlari ishtirokchisi.

Jamoalardagi faoliyati 
1983-yilda maktabni tugatgandan soʻng Frank Klopas Shimoliy Amerika futbol ligasining „Chicago Sting“ klubi bilan shartnoma imzoladi. Birinchi mavsumda u jarohat oldi. Frank Klopas jamoada toʻrt mavsum toʻp surdi va 140ta oʻyinda qatnashib, 62ta gol urdi. 1986—1987-yilgi mavsumda Frank Klopas „All Stars“ klubi tomonidan jamoaga oʻtish uchun taklif qilindi.

1996-yilda Frank Klopas MLS bilan shartnoma imzoladi va terma jamoaning koʻplab yulduzlari singari AQShga qaytib keldi. Frank Klopasning yangi klubi „Kansas City Wizards“ boʻldi. U klubda ikki mavsum oʻtkazdi.

Xalqaro karyerasi 
1987-yil 23-mayda Frank Klopas AQSh terma jamoasida Kanadaga qarshi oʻyinda debyut qildi. 1988-yilda Frank Klopas Olimpiya oʻyinlarida ishtirok etdi. Turnirda u SSSR va Janubiy Koreya terma jamoalariga qarshi duelda oʻynadi. 1994-yilda Frank Klopas terma jamoaning oʻz uyida boʻlib oʻtadigan jahon chempionatiga daʼvogarligidan joy oldi. U turnirda zaxiradan maydonga tushdi va bir daqiqa ham maydonga tushmadi.

1995-yilda Frank Klopas Amerika kubogida ishtirok etib, terma jamoa bilan yarim finalgacha yetib bordi. Turnirda u Argentina terma jamoasi darvozasiga toʻp kiritdi ammo jamoa magʻlubiyatga uchradi.

Frank Klopas terma jamoa safida 39 ta oʻyin oʻtkazib, 12 ta gol urgan.

Murabbiylik faoliyati 
Frank Klopas 2013-yil 18-dekabrda u „Montréal Impact“ klubi bosh murabbiyi etib tayinlandi. 2015-yil 30-avgustda u natijalarni pastligi tufayli „Montréal Impact“dan ishdan boʻshatildi.

2020-yilning 14-yanvarida Frank Klopas „Chicago Fire“ga qaytib, Rafael Vikki murabbiylar shtabiga yordamchi sifatida qoʻshildi.

Shaxsiy hayoti 
Frank Klopas 8 yoshida AQShga koʻchib kelgan. U oilasi bilan Chicagoga joylashdi. 18 yoshida u AQSh fuqaroligini oldi. Hozirda Frank Klopas rafiqasi Sofiya bilan Chikagoda yashaydi.

Statistikasi

Manbalar 

Amerikalik futbolchilar
Yashayotgan insonlar
1966-yilda tugʻilganlar
1-sentyabrda tugʻilganlar
Caleb Watts

Caleb Cassius Watts  () (2002-yil 16-yanvarda tugʻilgan) — avstraliyalik professional futbolchi. Caleb Watts „Morecambe“ futbol klubida yarim himoyachi sifatida oʻynaydi.

Klublardagi oʻyin faoliyati

Southampton 
Caleb Watts oʻzining futbolchilik faoliyatidagi birinchi professional shartnomasini 2019-yil iyul oyida imzoladi. 2021-yil 19-yanvarda Caleb Watts Angliya kubogi doirasidagi „Southampton“ futbol klubining „Shrewsbury Town“ futbol klubi ustidan gʻalaba qozongan oʻyinida oʻzining ilk professional oʻyinini oʻtkazdi. Bir hafta oʻtgach, Caleb Watts Angliya Premer-ligasidagi debyut oʻyinini oʻtkazdi. Bu oʻyinda „Southampton“ futbol klubi "Arsenal" futbol klubiga 3:1 hisobida imkoniyatni boy berdi. Bu oʻyindan soʻng, Caleb Watts Angliya Premer-ligasida oʻynagan 52-avstraliyalik futbolchi boʻldi.

2022-yil 12-yanvarda Caleb Watts 2021—2022-yilgi mavsumning qolgan qismi uchun „Crawley Town“ futbol klubi safiga qoʻshildi. Caleb Watts 2022-yilning 15-yanvarida „Carlisle United“ futbol klubiga qarshi oʻyinning 63-daqiqasida zaxiradan maydonga tushib, oʻzining yangi klubdagi ilk oʻyinini oʻtkazdi.

2022-yil 23-iyunda Caleb Watts „Morecambe“ futbol klubi safiga 2022—2023-yilgi mavsum uchun ijara shartnomasi asosida qoʻshildi.

Xalqaro oʻyinlardagi faoliyati martaba 
Caleb Wattsning otasi avstarliyalik hisoblanadi. Oʻzi esa Angliyada tugʻilgan. Shuning uchun Caleb Watts Angliya va Avstraliya davlatlariga xalqaro miqyosda vakillik qilish (futbol oʻyinida) huquqiga ega. Caleb Watts 2019-yilgi 17 yoshli futbolchilar oʻrtasidagi FIFA Jahon chempionati uchun Avstraliyaning 17 yoshgacha boʻlgan oʻsmirlar milliy futbol terma jamoasi safiga kiritilgan.

Caleb Watts terma jamoa bilan 2020-yilgi Tokio Olimpiadasiga yoʻllanma olgan. Bu jamoa guruhdagi birinchi oʻyinida Argentina terma jamoasini magʻlub etdi, ammo boshqa oʻyinda gʻalaba qozona olmadi va shu sababli medallar uchun kurashda qatnashmadi.

Manbalar 

Avstraliya futbolchilari
Yashayotgan insonlar
2002-yilda tugʻilganlar
Futbolchilar
Kishilar
Denis Abdullin

Denis Maratovich Abdullin (1985 yil 1-yanvarda tugʻilgan, Magnitogorsk, SSSR) — rossiyalik xokkeychi. Sport ustasi.

Hayoti 
Magnitogorskda tugʻilib oʻsgan. Denis u yerda sport bilan shugʻullana boshladi. Magnitogorsk xokkey maktabining oʻquvchisi. Denis oʻgʻli Nikitani tarbiyalaydi. 

Sport karerasini Magnitogorsk Metallurg farm klubida boshlagan. 2004-yilda u " Molot-Prikamye " klubi bilan shartnoma tuzib, unda 23 oʻyin oʻtkazib, 3 ochko, 2 gol va golli uzatmani amalga oshirdi. 

2005—2006 yilgi mavsum Chelyabinskdagi " Traktor " da boshlandi, ammo tez orada Togliatti " Lada " ga koʻchib oʻtdi. Muntazam mavsumdagi 27 oʻyinda u 4 ochko va 38 penaltidan gol urdi. Pley-offda u 7 ta oʻyin oʻtkazib, 2 ta gol urgan.

2006—2007 yilgi mavsum oldidan u Magnitogorskning „Metallurg“ klubi bilan shartnoma imzoladi, ammo atigi 8 ta oʻyin oʻtkazib, yagona gol urib, mavsumning katta qismini Magnitogorskning ikkinchi jamoasida oʻtkazdi. Mavsum tugaguniga qadar u Nijnekamskning „Nefteximik“ jamoasiga koʻchib oʻtdi va u yerda oddiy mavsumda 4 ta va pley-offda 2 ta oʻyin oʻtkazib, ochko ololmadi. 

Mavsum oraligʻida u „Lada“ga qaytdi, buning uchun 2007/8 yilgi mavsumning 44 ta oʻyinida u 10 ta gol urdi va 9 ta golli uzatmani amalga oshirdi va 48 ta penaltidan gol urdi. U toʻrtta pley-off oʻyinida ochko ololmadi.

2008—2009 yilgi mavsum yangi klubda — Balashixa HC MVDda boshlandi. Mavsum davomida u bor-yoʻgʻi 22 ta oʻyin oʻtkazib, 3 ochko toʻpladi, har doim ham asosiy tarkibga tusha olmadi. 

Mavsum oraligʻida, Pinskdagi yigʻindan soʻng, jamoa bosh murabbiyi Oleg Znarok hujumchini Balashixa jamoasining farm-klubi boʻlgan Tverning " THK " klubiga yuborishga qaror qildi. Abdullin mavsumni Xabarovskning " Amur "da yakunladi.

Futbolchining keyingi faoliyati davomida oʻzining tugʻilgan „Metallurg Magnitogorsk“ (2010—2011 mavsum) va „Avtomobilist“ (2011—2012 yilgi mavsum) jamoalarida bir yil davomida oʻynadi, shundan soʻng u Qozonning " Ak Bars " klubiga oʻtdi. 2013-yilning noyabr oyida Chelyabinskning „Traktor“ klubi bilan shartnoma imzoladi.

2014-yilning noyabr oyidan beri u THK uchun oʻynamoqda.

Ural jismoniy tarbiya va sport akademiyasini (xokkey va qishki sport boʻyicha murabbiy), Magnitogorsk davlat universitetini (psixolog) tamomlagan. 

Denis Abdulinning xokkey akademiyasiga asos solgan.

Klublar va yutuqlar 

 „ Hammer-Prikamye“ (2004—2005)
 „ Traktor“ (2005—2006)
 „ Lada“ (Togliatti) (2005-2006, 2007-2008):
 2006-yilgi qitʼa kubogi gʻolibi
 Metallurg Mg (2006—2007)
 „ Nefteximik“ (2006—2007)
 HC MVD (2008—2009)
 THC (2009—2010)
 " Kupid " (2009—2010)
 " Metallurg " Mg (2010—2011)
 " Avtomobilchi " (2011—2012)
 " Aq Bars " (2012—2013)
 " Traktor " (2013—2014)
 THC (2014—2015)

Rossiyadagi klublar uchun oʻyinlar statistikasi

Manbalar 

Yashayotgan insonlar
1985-yilda tugʻilganlar
1-yanvarda tugʻilganlar
Rossiya xokkeychilari
Nie Haisheng

Nie Haisheng (talaffuzi: Nie Haisheng 1964-yil 13-oktabrda tugʻilgan) — Xitoy Xalq Ozodlik Armiyasi Strategik Yordam Kuchlarining (PLASSF) general -mayori, fazogir sifatida faol xizmatda va PLA Astronavtlar Korpusining (PLAAC) uchinchi qoʻmondoni (boʻlinma boshligʻi). U PLA havo kuchlari qiruvchi uchuvchisi va navigatsiya direktori sifatida xizmat qilgan.

Nie Shenzhou 6 da uchdi va Shenzhou 10 va Shenzhou 12 missiyalarida qoʻmondon boʻlib xizmat qildi. 2021-yilda 111 kunlik koinotda u xitoylik astronavtning koinotda eng uzoq qolishi boʻyicha yangi rekord oʻrnatdi va uch marta uchgan ikki xitoylik astronavtdan biri hisoblanadi.

Harbiy havo kuchlari martabasi 

Nie 1964-yil 8-sentyabrda Xubey provinsiyasi, Sianyan shahri, Zaoyang okrugining Yangdang shahrida tugʻilgan. Oʻrta maktabni tugatgach, u 1983-yil iyun oyida Xalq Ozodlik Armiyasi Harbiy-havo kuchlariga qoʻshildi va qiruvchi uchuvchi boʻldi. U PLAAFning 7-raqamli uchish maktabida tahsil olgan va 1987-yilda uni tamomlagan.

1989-yil 12-iyunda uning samolyoti 13000 fut (4000 m) balandlikda uchayotganda portlash sodir boʻldi va dvigatel shikastlandi. Samolyot yerga qulay boshladi, yerga 400-500 metr qolganda Nie katapulta orqali sakrab omon qodi. Bu jasorati uchun uchinchi darajali mukofot bilan taqdirlangan.

Astronavtlar korpusi martabasi 
1998-yil yanvar oyida u Xitoyning kosmik parvozlar dasturi uchun tanlangan. Nie Xitoyning birinchi boshqariladigan kosmik parvozi boʻlgan Shenzhou 5 parvoziga tayyorgarlik koʻrish uchun yakuniy guruhning bir qismi boʻlgan uchta nomzoddan biri edi.

Nie  Fei Junlong (qoʻmondon) bilan birga 2005-yil 12-oktyabrda Shenzhou 6 parvozining bort muhandisi sifatida orbitaga chiqdi. Missiya besh kundan ozroq davom etdi.

U Shenzhou 9 missiyasi uchun zaxira ekipaj komandiri etib saylandi. 2013-yilda Nie Xitoyning Tiangong 1 prototipi kosmik stantsiyasiga Shenzhou 10  kosmik missiyasini boshqarish uchun tanlangan. U Shenzhou 10 missiyasi ishga tushirilganda bosh unvonga sazovvor boʻldi, yaʼni ofitser etib tayinlandi.

Shaxsiy 
Nie uylangan, bir nafar qizi bor. U Shenzhou 6 missiyasi davomida oʻzining 41 yoshini kosmosda nishonlagan.

Asteroid 9517 Niehaisheng uning sharafiga nomlangan.

Havolalar 

 
 
 
 Niè Hǎishèng at the Encyclopedia Astronautica. Accessed 22 July 2005.
 Spacefacts biography of Nie Haisheng

Manbalar 

Yashayotgan insonlar
1964-yilda tugʻilganlar
NASA
Fazogirlar
Kosmonavt